Няма нови регистрирани случаи на африканска чума по свинете в Пиринско - Благоевградски новини
Няма нови регистрирани случаи на африканска чума по свинете в Пиринско
Няма нови регистрирани случаи на африканска чума по свинете в Област Благоевград, съобщи д-р Михаил Бащавелов, директор на Областна дирекция по безопасност на храните – Благоевград след проведената Областна епизоотична комисия в града, предаде „Фокус“. По думите му през изминалата седмица са направени редица изследвания на домашни и диви свине, които са били отрицателни.
„През изминалата седмица, съвместно с представители на общините, извършихме и проверки за репопулация в районите, в които доброволно бяха умъртвени животни, а именно Кресна и Струмяни. В рамките на тях сме проверили 162 стопанства тип „заден двор“. Това, което установихме е, че няма случаи на репопулация“, каза още д-р Бащавелов.
The post Няма нови регистрирани случаи на африканска чума по свинете в Пиринско